hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
pécsi műemlék, palota- és kolostorromok
A Tettyei romok Pécs város egyik nevezetessége, melyet főként olyan kulturális események kapcsán szokás emlegetni, mint a Pécsi Szabadtéri Játékok, vagy a Pécsi Országos Színházi Találkozó (POSZT). Az impozáns látványt nyújtó középkori romok remek lehetőséget adnak kulturális rendezvények szervezésére. A romok a Tettyén, a Mecsek déli oldalán találhatók, a műemlék a Tettye-park része.
A Wikimédia Commons tartalmaz Tettyei romok témájú médiaállományokat.
Színpad a romok tövében.
Szatmári György 1505-1521[2] között volt Pécs püspöke. A püspöki palota bővíttetése mellett reneszánsz palotát építtetett a Tettyén. A palota egyemeletes, U alakú épület volt, dél felé nyitott udvarral. Délkeleti oldalán torony kapcsolódott a falhoz, maradványai napjainkban is láthatóak. A török hódoltság idején dervisek éltek a palotában, az elnevezés is innen származik, a török derviskolostor neve „tekke”.[3] A bektasi dervisek Tirana határában álló központi kolostorát az albánok ma is Tettyének nevezik. A palota épségben kerülhetett a törökök kezébe, akik csekély változtatással használták fel saját céljaikra. A jelenleg még álló falakon török átépítés nyomokban sem lelhető fel. A 18. század végén lakatlanná vált. A viszonylag ép falfelületeket 1904-ben konzerválták.[4]
A romok előtt szökőkút állt 1961-től kezdve, melyet a Zsolnay porcelángyárban készítették, és 2009-ben bontottak le.[5]
Az EKF-program (Európa kulturális fővárosa) keretében megújuló Tettye parkban a több száz éves maradványok támfallal való megvédése közben repedés keletkezett az egyik falban.[6] Az L alakú romépület bástya része megmozdult és elvált az épület főrészétől.[7]
Emléktábla a tettyei Szatmári-villa romjain.
Pécsi Országos Színházi Találkozó
↑ Pécs Lexikon 209. oldal
↑ Pécs Lexikon 209. oldal
↑ Útisúgó.hu: Pécs. Hozzáférés: 2008-02-06.
↑ Pécs Lexikon 209. oldal
↑ A lebontott tettyei Zsolnay díszkút - Egy tévedés és a kút története
↑ www.bama.hu, Tettyei romok: hevederek rögzítik a falat - 2010. április 22., olvasva: 2010. április 22.
↑ www.bama.hu, Veszélyben a műemlék: megmozdultak a tettyei romok - fotók - 2010. április 20., olvasva: 2010. április 22.
↑ Pécs Lexikon: Pécs lexikon  II. (N-ZS). Főszerk. Romváry Ferenc. Pécs: Pécs Lexikon Kulturális Nonprofit Kft. 2010. ISBN 978-963-06-7920-6
Pécs-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Tettyei_romok&oldid=20938270”
Utoljára szerkesztve 2019. február 1., 04:35-kor
A lap utolsó módosítása: 2019. február 1., 04:35
A lap szövege CC BY-SA 3.0 alatt érhető el, ha nincs külön jelölve.